Пасля такой “размінкі” школьнікі пад кіраўніцтвам спадара Васіля самі пачалі тварыць. Уключыўшы фантазію напоўную, маленькія творцы разам прыдумлялі незвычайную гісторыю пра Кажана Івана і залаты мяч Раналду. Пачалося ўсё з простай гульні – “назаві слова на роднай мове”. А потым з гэтых такіх разнастайных словаў і пачала стварацца незвычайная гісторыя. Дзеці вельмі камфортна адчувалі сябе ў ролі сапраўдных творцаў: прыдумлялі, спрачаліся, крэслілі, вялі сюжэтную лінію… Цалкам гісторыю хутка можна будзе пачытаць у часопісе “Вясёлка”, дзе паабяцаў надрукаваць яе спадар Васіль.